ഇളവുകള്: പാലക്കാട് ഡിവിഷനില് ട്രെയിന് ഗതാഗതം സാധാരണ നിലയിലേക്ക് പാലക്കാട്: ലോക്ക് ഡൗണ് ഇളവുകളെ തുടര്ന്ന് കൊവിഡ് വ്യാപനം മൂലം പാലക്കാട് ഡിവിഷനിലെ നിറുത്തിവച്ച എക്സ്പ്രസ് ട്രെയിനുകളില് മൂന്നെണ്ണം ഒഴികെ മറ്റ് സര്വീസുകളെല്ലാം പുനരാരംഭിച്ചതോടെ ട്രെയിന് സര്വീസുകള് സാധാരണനിലയിലേക്ക്. മംഗലാപുരം ചെന്നൈ എഗ് മോര് മംഗലാപുരം എക്സ്പ്രസ്, മംഗലാപുരം സാന്ദ്രാഗച്ചി മംഗലാപുരം എക്സ്പ്രസ്, കന്യാകുമാരി മുംബയ് കന്യാകുമാരി എക്സ്പ്രസ് എന്നിവ ഒഴികെയുള്ള എല്ലാ ദീര്ഘദൂര ട്രെയിനുകളും ഇപ്പോള് സര്വീസ് നടത്തുന്നുണ്ട്. എന്നാല് പാസഞ്ചര് ട്രെയിനുകളില് രണ്ടെണ്ണം മാത്രമേ പുനരാരംഭിച്ചിട്ടുള്ളൂ. കൊവിഡ് വ്യാപനം കൂടിവരുന്ന സാഹചര്യത്തില് മംഗലാപുരം കോയമ്ബത്തൂര് മംഗലാപുരം ഫാസ്റ്റ് പാസഞ്ചര്, കണ്ണൂര് കോയമ്ബത്തൂര് കണ്ണൂര് ഫാസ്റ്റ് പാസഞ്ചര്, മറ്റു ഹ്രസ്വദൂര പാസഞ്ചര് ട്രെയിനുകള് എന്നിവയ്ക്ക് ഇനിയും സമയമെടുത്തേക്കുമെന്ന് റെയില്വേ അധികൃതര് പറഞ്ഞു. കൊവിഡ് മാനദണ്ഡങ്ങള് പാലിക്കാതെ യാത്രക്കാര് ട്രെയിനുകളില് ഇടിച്ച് കയറുമെന്ന് ആശങ്കയാണ് സര്വീസ് പുനരാരംഭിക്കാന് സമയമെടുക്കുന്നത്. ഇപ്പോള് ഓടുന്ന എക്സ്പ്രസ് ട്രെയിനുകളിലെല്ലാം ശരാശരി യാത്രക്കാരുണ്ട്. യാത്രക്കാരുടെ എണ്ണം പ്രതീക്ഷിച്ചതിലുമേറെ വരുന്ന സാഹചര്യത്തില് കോയമ്ബത്തൂര് ജബല്പൂര് കോയമ്ബത്തൂര് പ്രതിവാര സൂപ്പര് ഫാസ്റ്റ് ട്രെയിനില് മൂന്ന് കോച്ച് കൂട്ടുന്നുണ്ട്, രണ്ട് സ്ലീപ്പര് കോച്ച് കൂട്ടുന്നുണ്ട്, രണ്ട് സ്ലീപ്പര് കോച്ചും ഒരു സിറ്റിംഗ് കോച്ചുമാണ് കൂടുതലായി ഉണ്ടാവുക. ജബല്പുര് കോയമ്ബത്തൂര് ട്രെയിനിലും കോയമ്ബത്തൂര് ജബല്പുര് ട്രെയിനിലും കൂടുതല് കോച്ചുകള് ആരംഭിച്ചിട്ടുണ്ട്. എക്സ്പ്രസ് സ്പെഷ്യലിലും പൊതുടിക്കറ്റുകള് ഉണ്ട്. എം.കെ. ഗോപിനാഥ്, പി.ആര്.ഒ, പാലക്കാട് ഡിവിഷന്.